CELEX: 31986R0053
Language: el
Date: 1986-01-10 00:00:00
Title: Κανονισμός (ΕΟΚ) αριθ. 53/86 της Επιτροπής της 10ης Ιανουαρίου 1986 περί αποκαταστάσεως της εφαρμογής των τελωνειακών δασμών για τη μεθανόλη (μεθυλική αλκοόλη) της διακρίσεως 29.04 Α Ι του κοινού δασμολογίου, καταγωγής Σαουδικής Αραβίας, δικαιούχου των προβλεπομένων από τον κανονισμό (ΕΟΚ) αριθ. 3599/85 του Συμβουλίου δασμολογικών προτιμήσεων

Avis juridique important

|

31986R0053

Κανονισμός (ΕΟΚ) αριθ. 53/86 της Επιτροπής της 10ης Ιανουαρίου 1986 περί αποκαταστάσεως της εφαρμογής των τελωνειακών δασμών για τη μεθανόλη (μεθυλική αλκοόλη) της διακρίσεως 29.04 Α Ι του κοινού δασμολογίου, καταγωγής Σαουδικής Αραβίας, δικαιούχου των προβλεπομένων από τον κανονισμό (ΕΟΚ) αριθ. 3599/85 του Συμβουλίου δασμολογικών προτιμήσεων  

Επίσημη Εφημερίδα αριθ. L 008 της 11/01/1986 σ. 0031 - 0031

***** ΚΑΝΟΝΙΣΜΟΣ (ΕΟΚ) αριθ. 83/86 ΤΗΣ ΕΠΙΤΡΟΠΗΣ  της 10ης Ιανουαρίου 1986  περί αποκαταστάσεως της εφαρμογής των τελωνειακών δασμών για τη μεθανόλη (μεθυλική αλκοόλη) της διακρίσεως 29.04 Α Ι του κοινού δασμολογίου, καταγωγής Σαουδικής Αραβίας, δικαιούχου των προβλεπομένων από τον κανονισμό (ΕΟΚ) αριθ. 3599/85 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3599/85 του Συμβουλίου της 17ης Δεκεμβρίου 1985 περί εφαρμογής των γενικευμένων δασμολογικών προτιμήσεων κατά το έτος 1986 επί ορισμένων βιομηχανικών προϊόντων καταγωγής αναπτυσσόμενων χωρών (1), και ιδίως το άρθρο 13,  Εκτιμώντας:  ότι, με βάση τα άρθρα 1 και 10 του εν λόγω κανονισμού, χορηγείται αναστολή τελωνειακών δασμών σε καθεμία από τις χώρες και τα εδάφη που περιλαμβάνονται στο παράρτημα ΙΙΙ, εκτός από εκείνες που αναφέρονται στη στήλη 4 του παραρτήματος Ι, στα πλαίσια των προτιμησιακών δασμολογικών οροφών που καθορίζονται στη στήλη 9 του παραρτήματος αυτού·  ότι, σύμφωνα με το άρθρο 11 του εν λόγω κανονισμού, μόλις καλυφθούν, σε κοινοτικό επίπεδο, οι εν λόγω ατομικές οροφές, η είσπραξη των τελωνειακών δασμών μπορεί να αποκαθίσταται σε κάθε στιγμή κατά την εισαγωγή των εν λόγω προϊόντων καταγωγής των παραπάνω χωρών και εδαφών·  ότι, για την μεθανόλη (μεθυλική αλκοόλη) της διακρίσεως 29.04 Α Ι του κοινού δασμολογίου, η ατομική οροφή διαμορφώνεται σε ύψος 3 300 000 ECU·  ότι, κατά την ημερομηνία 10 Ιανουαρίου 1986, οι εισαγωγές των εν λόγω προϊόντων, καταγωγής Σαουδικής Αραβίας, στην Κοινότητα, ανέρχονται δια καταλογισμού, στο επίπεδο της εν λόγω οροφής·  ότι ενδείκνυται να αποκαθίστανται οι τελωνειακοί δασμοί γι τα εν λόγω προϊόντα έναντι της Σαουδικής Αραβίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 13 Ιανουαρίου 1986, η ανασταλείσα, δυνάμει του κανονισμού (ΕΟΚ) αριθ. 3599/85 του Συμβουλίου, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Σαουδικής Αραβίας στην Κοινόητα:  1.2 //  //  // Κλάση  του κοινού  δασμολογίου   // Περιγραφή εμπορευμάτων   //  //  // 23.04 Α Ι  (κώδικας ΝΙΜΕΧΕ  29.04-11)   // Μεθανόλη (μεθυλική αλκοόλη)   //    //  Άρθρο 2  Ο παρών κανονισμός αρχίζει να ισχύει την δεύτερη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Ιανουαρίου 1986.  Για την Επιτροπή  COCKFIELD  Αντιπρόεδρος  (1) ΕΕ αριθ. L 352 της 30. 12. 1985, σ. 1.